ولدي الصغير عمره خمس سنوات .. طفل هادي وحبوب وكل الناس تحبه وكل يوم اشكر ربي انه رزقني بهالنعمه دايم يحن علي ويساعدني ويسمع الكلام وعلاقتي معه كويسه جداً .. دايم نقعد نلعب مع بعض ونطلع ونسولف ونطبخ مع بعض ولما اخذه ونروح ازور صديقاتي يكون هو الوحيد الهادي بين كل الاطفال . لدرجة صديقاتي ينهبلون عليه نعوم ومؤدب ويضحك ومايسبب مشاكل ولا ازعاج .. انا مره مبسوطه ولدي وكل يوم احاول اعلمه اشياء جديدة من فترة لفت نظري ابوه لشي كان غايب عن بالي يمكن من كثر حبي له, يوم جاني و قالي: ولدك خكري!! خلي الولد يعيش حياته ولاتدلعينه بزيادة عن اللزوم بتخربين الولد كذا انا انصدمت من زوجي كيف تقول على ولدنا كذا وانا تعبانه عليه واداريه واحافظ عليه !! تخانقت معه بسبب هالموضوع وان ولدي طفل طبيعي وانت عصبي بزيادة بعدها صرت اراقب احمد ولدي عشان اثبت لزوجي ان كلامه غلط ... لكن بعد فتره صرت اشوف حركاته دلوعية ومشيته وطريقة كلامة واختياره لالعابه وملابسه خلتني اشك بالموضوع! صرت بحيرة من امري مع زوجي وولدي ! هل ولدي صدق خكريّ!؟ وش اسوي معهم !!